สถานีราชปรารภ

สถานีราชปรารภ (Ratchaprarop Station) เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก บริเวณสามแยกนิคมมักกะสัน ที่จุดตัดถนนราชปรารภ แขวงมักกะสัน และแขวงถนนเพชรบุรี เขตราชเทวี กรุงเทพมหานคร เป็นสถานีเชื่อมต่อกับโครงการรถไฟฟ้ามหานคร สายสีส้ม ในอนาคต

**ที่ตั้ง**
อยู่บนแนวเส้นทางรถไฟทางไกลสายตะวันออก บริเวณจุดตัดถนนราชปรารภ คร่อมเหนือสามแยกนิคมมักกะสัน (จุดบรรจบถนนราชปรารภและถนนนิคมมักกะสันเลียบทางรถไฟ) ห่างจากสี่แยกมักกะสัน (จุดบรรจบถนนราชปรารภ ถนนศรีอยุธยาและถนนจตุรทิศ) มาทางทิศใต้ประมาณ 100 เมตร และห่างจากสี่แยกประตูน้ำ (จุดบรรจบถนนราชปรารภ ถนนเพชรบุรีและถนนราชดำริ) มาทางทิศเหนือประมาณ 600 เมตร  ในพื้นที่แขวงมักกะสัน และแขวงถนนเพชรบุรี เขตราชเทวี กรุงเทพมหานคร โดยสถานีข้างเคียงตามแนวเส้นทางได้แก่สถานีพญาไท อยู่ห่างประมาณ 800 เมตร และสถานีมักกะสัน (อโศก) ห่างประมาณ 1,700 เมตร
สำหรับที่ตั้งของสถานีราชปรารภ เดิมเป็นป้ายหยุดรถราชปรารภในเส้นทางรถไฟสายตะวันออก แต่ได้หยุดให้บริการชั่วคราวตั้งแต่วันที่ 1 เมษายน พ.ศ. 2550 เพื่อใช้พื้นที่ก่อสร้างสถานีรถไฟฟ้าจนกว่าการก่อสร้างจะแล้วเสร็จระหว่างนี้ผู้โดยสารรถไฟชานเมืองยังสามารถใช้บริการได้ที่สถานีรถไฟมักกะสันซึ่งอยู่ห่างออกไปเพียง 400 เมตรเท่านั้น

**แผนผังสถานี**

**รูปแบบของสถานี**
เป็นแบบมีชานชาลาอยู่ 2 ข้าง (side platform station) ตัวสถานีมี 3 ชั้น ประกอบด้วยชั้นลอย ที่ปัจจุบันใช้ประโยชน์เป็นสะพานคนข้าม, ชั้นจำหน่ายตั๋ว และชานชาลาที่ชั้นบนสุด

**ทางเข้า-ออก**
 1 ถนนราชปรารภ ฝั่งมุ่งหน้าแยกสามเหลี่ยมดินแดง- 2 ถนนราชปรารภ ฝั่งมุ่งหน้าแยกประตูน้ำ, ถนนนิคมมักกะสัน, โรงงานรถไฟมักกะสัน, ไอดีโอ เวิร์ฟ ราชปรารภ, กรมกิจการเด็กและเยาวชน, การนิคมอุตสาหกรรมแห่งประเทศไทย

**เวลาให้บริการ**

**เหตุการณ์สำคัญ**
เกิดเหตุการณ์ที่ผู้ชุมนุมได้ทำการยิงระเบิด M79 จำนวนสองนัดใส่ตัวสถานีราชปรารภ ทำให้เกิดการระเบิดขึ้น ตัวสถานีได้รับความเสียหายตรงบริเวณโดมหลังคาของสถานีเป็นรู จากเหตุการณ์ดังกล่าวทำให้เกิดข่าวลือว่ามีผู้ชุมนุมได้ขึ้นไปยิงระเบิด M79 อีก 1 นัดใส่ตัวรางรถไฟฟ้า ซึ่งการรถไฟฯ ได้ทำการตรวจสอบแล้วพบว่าไม่มีความเสียหายต่อตัวรางรถไฟฟ้า มีเพียงหลังคาที่เสียหายเท่านั้น
กลางดึกวันที่ 14 ล่วงเข้าเช้าวันที่ 15 พฤษภาคม 2553 เกิดเหตุรถตู้พยายามวิ่งฝ่าด่านตรวจค้นของทหารที่ใต้สถานีแอร์พอร์ตเรลลิงก์ก่อนข้ามทางรถไฟ ทำให้ทหารที่ประจำการบริเวณนั้นระดมยิงด้วยทั้งกระสุนยางและกระสุนจริงจนรถเสียหายและคนขับได้รับบาดเจ็บสาหัส และมีผู้ถูกลูกหลงเสียชีวิต 2 คน คือ นายพัน คำกองและเด็กชายคุณากร ศรีสุวรรณ ซึ่งทั้งคู่มีคำสั่งศาลชี้มูลการเสียชีวิตว่าเกิดจากการกระทำของทหาร

**รถโดยสารประจำทาง**
ถนนราชปรารภ มุ่งหน้า แยก สามเหลี่ยมดินแดง รถขสมก. สาย 13 24 54 62 63ทางด่วน 72 73(2-45) 73ก(2-46) 204 536 A3 รถเอกชน สาย 14 17 38 69 74 77 139 504 2-34 3-44 3-54
ถนนราชปรารภ มุ่งหน้า แยกประตูน้ำ รถขสมก. สาย 13 24 54 62 72 73(2-45) 73ก(2-46) 204 536 A3 รถเอกชน สาย 14 17 69 74 77 504 2-34 3-44 มินิบัส 11

**สถานที่สำคัญใกล้เคียง**
 สถานีรถไฟมักกะสัน และ โครงการมักกะสัน คอมเพล็กซ์- โรงพยาบาลพญาไท 1- โรงเรียนศรีอยุธยา

**ศูนย์การค้าและอาคารสำนักงาน**
 ตึกใบหยก 2 และใบหยก 1- อาคารมหานครยิปซัม- อินทราสแควร์- ตลาดประตูน้ำ- เดอะ พัลลาเดียม เวิลด์ ช็อปปิ้ง- ประตูน้ำ ซิตี้ คอมเพล็กซ์- แพลทินั่ม แฟชั่น มอลล์- แม็คโคร โลตัสมอลล์ ถนนศรีอยุธยา

**โรงแรม**
 โรงแรมอินทรา รีเจนท์- โรงแรมออล ซีซันส์ กรุงเทพ สยาม- โรงแรมอครา กรุงเทพ- โรงแรมใบหยกสกาย กรุงเทพฯ, โรงแรมใบหยก สวีท กรุงเทพฯ และโรงแรมใบหยก บูติค- โรงแรมอมารี วอเตอร์เกต- โรงแรมอิสติน กรุงเทพ- โรงแรมบางกอกพาเลซ-  โรงแรมรามาดาเดมา กรุงเทพ

**อ้างอิง**
ราชปรารภ
ราชปรารภ
ราชปรารภ